《和四弟庄竹成林作》
明代·张嗣纲

小憩林塘景，尊开对此君。移裁方浥露，高出自淩云。

丝笋猗猗秀，苍竿个个分。清阴偏狎客，把酒细论文。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。